Množenje

1. Znamenke od 1 do 6 upiši u pravokutnike tako da dobiješ najveći mogući umnožak. Svaku znamenku smiješ upisati samo jednom.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | · |  |  | = |  |

2. Majka je kupovala poklone za ukućane. Sarin je poklon platila 736 kn, a Karlov dva puta više. Poklon za djeda Mirka platila je četiri puta manje od Sarina. Koliko joj je kuna preostalo od 3 000 kn koliko je imala na početku kupnje?

3. Voćari su brali jabuke. Svakoga dana pobrali su dva puta više jabuka od prethodnoga dana. Za 10 dana pobrali su sve jabuke. Kojega su dana pobrali pola voćnjaka?

4. Za koji troznamenkasti broj x vrijedi da mu je umnožak znamenaka 26 puta veći od njihova zbroja i ako je 460 < *x* < 500, a znamenka jedinice parni je broj?

5. Ivan, Marko i Luka rješavaju ispit iz matematike. Ivan je točno riješio 16 zadataka. Marko je netočno riješio 12 zadataka. Luka ima jednak broj točno i netočno riješenih zadataka. Koliko su točnih i netočnih zadataka riješili Ivan, Marko i Luka ako je Ivan točno riješio dvostruko više zadataka od Marka?

6. Kad kovač potkiva konje, potroši 6 čavala za jednu nogu (potkovicu). Koliko mu čavala treba za potkivanje 240 konja?